b'\n_START_ARTICLE_\nFNB stadion\n_START_SECTION_\nSvetovno prvenstvo v nogometu 2010\n_START_PARAGRAPH_\nStadion bo gostil uvodno tekmo prvenstva, \xc5\xa1tiri tekme prvega kroga, eno tekmo drugega kroga, eno \xc4\x8detrtfinalno tekmo in finale._NEWLINE_Za Svetovno prvenstvo 2010 bo stadion potrebno poglavitno posodobiti, idejo za novo obliko so arhitekti dobili iz tradicionalnega afri\xc5\xa1kega lon\xc4\x8darstva. Zgornji ring se bo raztezal vse okoli stadiona, da bo kapaciteta narasla na 94.700  z dodatnimi 99 suitami za nogometne funkcionarje. Zgradili bodo streho, ki bo obdajala celoten stadion. Prav tako bodo razvili nove garderobe in namestili nove reflektorje. Na razpisu za posodobitev stadiona, vrednem 1,5 milijarde ju\xc5\xbenoafri\xc5\xa1kih randov, je zmagal Grinaker-LTA.  Dokon\xc4\x8danje del na stadionu je na\xc4\x8drtovano za leto 2009. 19. januarja 2007 so Grinaker-LTA sklicali tiskovno konferenco in na njej omenili, da bodo z deli za\xc4\x8deli v dveh tednih.'